**VÝZVA NA PREDKLADANIE PONÚK**

**v rámci zadávania zákazky s nízkou hodnotou**

**podľa § 5 ods. 4 a § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) (ďalej len „Výzva“)**

1. **Identifikácia verejného obstarávateľa.**

Názov: Obec Dlhoňa

Sídlo: Dlhoňa 6, 090 02 Kružlová

Zastúpený: Jaroslav Sadiv, starosta

Kontaktné miesto: VO SK, a.s., Záhradnícka 151, 821 08 Bratislava

Kontaktná osoba: Martin Oravec

E-mail: oravec@vosk.sk

T. č.: +421 948 821 118

1. **Predmet zákazky.**
   1. Názov predmetu zákazky.

Investícia do zriadenia domu smútku v obci Dlhoňa

* 1. Predpokladaná hodnota zákazky.

Predpokladaná hodnota zákazky bola stanovená na sumu 133 354,70 EUR bez DPH.

* 1. Opis predmetu zákazky.

Predmetom zákazky je uskutočnenie stavebných prác - vybudovanie domu smútku a dodanie súvisiaceho materiálneho a technologického vybavenia. Vybudovanie domu smútku bude realizované na základe typového projektu.

Predmet zákazky pozostáva z výstavby domu smútku, úpravy a adaptácie stavebnej parcely (projekt musí byť prispôsobený osobitostiam a podmienkam - územným, funkčným a i.) a technologického vybavenia.

Uchádzač vo svojej ponuke zohľadní všetky súvisiace náklady na adaptáciu projektu, adaptáciu stavebnej parcely, ukončenie inžinierskych sietí, náklady na vybudovanie, prevádzkovanie, údržbu, likvidáciu a vypratanie zariadenia staveniska.

Predmet zákazky pozostáva z nasledujúcich logických a funkčných celkov:

1. Adaptácia typového projektu domu smútku na projekt pre realizáciu;

2. Adaptácia a úprava stavebnej parcely a ukončenie inžinierskych sietí;

3. Výstavba domu smútku;

4. Dodávka technologického a materiálneho vybavenia;

5. Vypratanie staveniska a likvidácia odpadu;

6. Projektová dokumentácia skutočného vyhotovenia.

Predmet zákazky je podrobne opísaný v prílohách tejto výzvy:

* typový projekt domu smútku – príloha č. 2 výzvy
* výkaz výmer – príloha č. 3 výzvy
* katastrálna mapka s parcelou miesta uskutočnenia predmetu zákazky – príloha č. 4 výzvy

Súčasťou predmetu zákazky je aj dodanie technologického vybavenia, konkrétne chladiacej technológie, ktorá musí spĺňať nasledovné minimálne požiadavky:

Rozmery (ŠxHxV): min. 1000 x 2400 x 1000 mm

Napájanie: 230 V/50 Hz

Rozsah pracovnej teploty v chladiacom priestore: min. od +2 až do +6 °C

Prevedenie: kombinácia nerez / sklo

* 1. Sociálne verejné obstarávanie.

Verejný obstarávateľ zadáva túto zákazku ako **sociálne verejné obstarávanie,** pričom sociálne aspekty zohľadňuje v opise predmetu zákazky. Uchádzač **musí vo svojej ponuke zohľadniť** požiadavky dostupnosti pre osoby so zdravotným postihnutím, konkrétne požiadavky na prístup do verejných budov. Verejný obstarávateľ požaduje, aby v rámci celku „Adaptácia a úprava stavebnej parcely a ukončenie inžinierskych sietí“ uchádzač navrhol a ocenil minimálne:

* bezbariérový prístup a vstup do objektu domu smútku
* osadenie vodiacich, varovných a signálnych pásov pre nevidiace a slabozraké osoby

Uvedené opatrenia musia byť navrhnuté tak, aby spĺňali požiadavky uvedené v § 56 a násl. vyhlášky č. 532/2002 Z.z. Ministerstva životného prostredia Slovenskej republiky, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

Uchádzač môže v ponuke navrhnúť aj ďalšie prvky zohľadňujúce požiadavky dostupnosti pre osoby so zdravotným postihnutím, tieto musia rovnako spĺňať požiadavky vyhlášky podľa predošlej vety.

* 1. Doklady a dokumenty požadované na preukázanie splnenia požiadaviek na predmet zákazky.

Uchádzač je povinný predložiť vo svojej ponuke na preukázanie splnenia požiadaviek verejného obstarávateľa na predmet zákazky nasledovné doklady a dokumenty:

* opis realizácie výstavby v členení podľa jednotlivých logických a funkčných celkov s harmonogramom výstavby
* ocenený výkaz výmer
* opis prvkov zohľadňujúcich požiadavky dostupnosti pre osoby so zdravotným postihnutím

1. **Miesto a lehota dodania predmetu zákazky**
   1. Miesto dodania predmetu zákazky: Obec Dlhoňa, v zmysle prílohy č. 4 tejto výzvy
   2. Lehota uskutočnenia predmetu zákazky: do 18 mesiacov odo dňa nadobudnutia účinnosti zmluvy o dielo
2. **Zdroj finančných prostriedkov**

Predmet zákazky bude spolufinancovaný z Programu rozvoja vidieka, opatrenie 7. Základné služby a obnova dedín vo vidieckych oblastiach, podopatrenie 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry, aktivita 2. investície zamerané na zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia, číslo výzvy 22/PRV/2017.

1. **Zmluva**

Výsledkom tohto postupu zadávania zákazky bude zmluva o dielo uzatvorená podľa ust. § 536 a nasl. zákona č. 513/1991 Zb. Obchodný zákonník (ďalej len „**Zmluva**“). Zmluva o dielo je prílohou č. 1 tejto výzvy.

1. **Príprava a obsah ponuky**
   1. Vyhotovenie ponuky
      1. Ponuka musí byť vyhotovená v písomnej elektronickej forme, oscanovaním požadovaných dokladov a dokumentov, formát .pdf
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku, príp. v českom jazyku alebo anglickom jazyku
      3. **Uchádzač predloží ponuku elektronicky zaslaním na emailovú adresu kontaktnej osoby:** [**oravec@vosk.sk**](mailto:danis@vosk.sk)
      4. Verejný obstarávateľ môže v prípade nejasností požiadať uchádzača o písomné vysvetlenie ponuky.
   2. Mena a ceny uvádzané v ponuke
      1. Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie predmetu zákazky, pričom do svojich cien zahrnie všetky náklady spojené s plnením predmetu zákazky.
      2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú cenu uvedie v EUR s DPH.
      3. Ak uchádzač nie je zdaniteľnou osobou pre DPH, uvedie navrhovanú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
      4. Celková cena uvedená v ponuke uchádzača musí platiť počas celého obdobia plnenia predmetu zákazky a nie je možné ju zvýšiť.
   3. Obsah ponuky

Ponuka predložená uchádzačom musí obsahovať nasledovné doklady a dokumenty:

* + 1. Doklad týkajúci sa **osobného postavenia podľa** § 32 ods. (1) písm. e) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov – doklad preukazujúci oprávnenie poskytovať predmet zákazky – naskenovaná kópia **alebo** odkaz na webový register – obchodný alebo živnostenský register alebo obdobnú evidenciu podľa miesta sídla alebo podnikania uchádzača
    2. Doklad ktorým preukáže, že **zrealizoval zákazku** rovnakú alebo obdobnú ako je predmet zákazky v hodnote min. predpokladanej hodnoty zákazky **(referencia)** – naskenovaná kópia potvrdeného referenčného listu, z ktorého budú zrejmé požadované skutočnosti **alebo** odkaz na referenciu zverejnenú v Evidencii referencií Úradu pre verejné obstarávanie
    3. Doklady na preukázanie splnenia požiadaviek verejného obstarávateľa na predmet zákazky v zmysle **bodu 2 ods. 2.5 tejto výzvy**
    4. Vlastný návrh ceny plnenia predmetu zákazky podľa prílohy č. 5 Návrh na plnenie kritéria.
    5. Naskenovanú a podpísanú **zmluvu o dielo** podľa prílohy č. 1 tejto výzvy

1. **Podmienky predkladania cenovej ponuky**

Ponuky je potrebné doručiť spôsobom podľa bodu **6.1.3.** tejto výzvy v lehote na predkladanie ponúk, ktorá je stanovená na **23.11.2017 do 24:00 hod.**

1. **Kritérium na vyhodnotenie ponúk.**

Kritériom na vyhodnotenie ponúk je najnižšia cena. Pod cenou sa rozumie najnižšia cena za celý predmet zákazky v EUR s DPH.

Úspešným uchádzačom sa stane ten, ktorý ponúkne za predmet zákazky najnižšiu cenu. Druhým v poradí sa stane uchádzač, ktorý ponúkne za predmet zákazky druhú najnižšiu cenu atď...

1. **Ďalšie informácie**

9.1. Verejný obstarávateľ si vyhradzuje právo **neprijať** ani jednu z predložených ponúk.

9.2. Verejný obstarávateľ si vyhradzuje právo **zrušiť** verejne obstarávanie.

9.3. Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia jeho ponuky, a to tak, že úspešnému uchádzačovi bude oznámené, že „*verejný obstarávateľ ponuku prijíma*“ a ostatným neúspešným uchádzačom bude oznámené, že „*verejný obstarávateľ ponuku neprijíma*“.

**10. Obchodné podmienky**

1. Plnenie zákazky s úspešným uchádzačom, ktorého ponuka bude verejným obstarávateľom prijatá, bude realizované na základe zmluvy o dielo, ktorej navrhované a požadované znenie tvorí prílohu č. 1 tejto Výzvy.
2. Ak úspešný uchádzač nebude do 3 pracovných dni odo dňa odoslania e-mailovej výzvy na podpis akceptovať návrh zmluvných podmienok predložených verejným obstarávateľom, na ktorých znení trvá, ma sa za to, že odmietol uzatvoriť zmluvu. Ak úspešný uchádzač odmietne uzatvoriť zmluvu, verejný obstarávateľ môže uzatvoriť zmluvu s uchádzačom, ktorý sa umiestnil ako ďalší v poradí.

V Dlhoni, dňa 14.11.2017

........................................................

Jaroslav Sadiv

starosta

obec Dlhoňa

**Prílohy:**

Príloha č. 1: zmluva o dielo

Príloha č. 2: typový projekt domu smútku

Príloha č. 3: výkaz výmer

Príloha č. 4: katastrálna mapa

Príloha č. 5: návrh na plnenie kritéria

**Príloha č. 5** - Návrh na plnenie kritéria

**Návrh na plnenie kritéria**

**Postup verejného obstarávania:** zákazka s nízkou hodnotou

**Predmet zákazky**: Investícia do zriadenia domu smútku v obci Dlhoňa

**Verejný obstarávateľ:** Dlhoňa 6, 090 02 Kružlová

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Návrh uchádzača na plnenie kritéria (vyplní uchádzač)**

celková cena za predmet zákazky v EUR s DPH: .................................................................

DPH v EUR: .................................................................

**celková cena za predmet zákazky v EUR s DPH**

**(návrh na plnenie kritéria): ................................................................**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

*Miesto a dátum:*

..........................................................

podpis oprávnenej osoby uchádzača